TeliaSoneran logo vuosina 2011–2016.
TeliaSoneran logo vuosina 2003–2011.
Vaaleansininen väri kuvaa Telian levinneisyyttä Euroopassa.*selvennä*
**Telia Company AB** (aiemmin **TeliaSonera AB**) on monikansallinen teleoperaattori, joka muodostui alun perin ruotsalaisen Telian ja suomalaisen Soneran fuusion tuloksena vuonna 2002. Telia tarjoaa sekä kiinteän verkon että mobiilin tietoliikennepalveluja yritys- ja kuluttaja-asiakkaille. Yhtiön kotipaikka on Tukholma Ruotsin valtion ollessa suurin yksittäinen osakkeenomistaja. Telian osakkeet noteerataan Helsingin ja Tukholman pörsseissä.

Molemmilla yhtiöillä on historia kansallisina puhelintoimintaa harjoittaneina monopoleina ennen yksityistämistä ja yhdistämistä. Vaikkakin yhtiöt oli nyt yhdistetty, erilliset brändinimet Telia ja Sonera säilyivät vielä 15 vuotta kummankin maan kansallisilla markkinoilla. Virallisesti kansallisten tytäryhtiöiden nimet ovat Telia Finland ja Telia Sverige. Suomessa Telia käyttää Telia-brändiä. Aiemmin käytössä oli myös palvelubrändi Tele Finland vuoteen 2017 saakka.

Telialla oli vuoden 2018 lopussa palveluksessaan yhteensä noin 20 400 työntekijää. Maantieteellisesti yhtiö on keskittynyt toimimaan Pohjoismaiden alueella (lukuun ottamatta Islantia ja Tanskaa) sekä Baltiassa.

Historiaa
---------

Ruotsin telelaitos *Televerket* yksityistettiin 1990-luvun alussa. Uusi yhtiö nimettiin Teliaksi. Muinaisruotsiksi *telia* tarkoittaa kertomista.

Telia erotti toimitusjohtajansa Anders Igelin luottamuspulan vuoksi kesäkuussa 2007. Hän jätti yhtiön heinäkuun lopussa 2007, jolloin yhtiön johtoon nostettiin väliaikaisesti varatoimitusjohtaja Kim Ignatius. Uudeksi toimitusjohtajaksi valittiin ruotsalainen Lars Nyberg, joka aloitti tehtävässään 3. syyskuuta 2007. 

Syyskuusta 2013 elokuuhun 2019 konsernin toimitusjohtaja oli Johan Dennelind, joka kuitenkin oli yhtiön käytössä jo heinäkuun 2013 alusta lukien.

Vuoden 2019 syyskuussa yhtiön talousjohtaja Christian Luiga nimitettiin väliaikaiseksi toimitusjohtajaksi.

Vuoden 2019 lokakuussa konsernin toimitusjohtajaksi nimitettiin Allison Kirkby, joka aloitti tehtävässään vuonna 2020. Vuoden 2023 lokakuussa konsernin toimitusjohtajaksi nimitettiin Patrik Hofbauer, joka aloitti tehtävässään helmikuun 2024 alussa.

Kesäkuussa 2016 Telia myi omistuksensa Yoigosta espanjalaiselle MásMóvilille.

Lokakuussa 2017 Telia ilmoitti myyvänsä osuutensa MegaFonista Venäjän kolmanneksi suurimmalle pankille Gazprombankille.

Joulukuussa 2018 Telia myi osuutensa Kcellistä kazakstanilaiselle Kazakhtelecomille.

Heinäkuussa 2018 Telia osti Bonnierilta Bonnier Broadcasting -yksikön, jolle kuuluivat Ruotsin TV4, C More ja suomalainen MTV. Kauppahinta oli 9,2 miljardia kruunua (888 miljoonaa euroa) käteisellä.
Kaupan jälkeen Ruotsin valtio tulee hallitsemaan yleisradioyhtiö SVT:n lisäksi maan suurinta yksityistä kanavaa. Maan poliitikot pitivät median keskittymistä valtion käsiin ongelmallisena.

Marraskuussa 2019 kauppa sai hyväksynnän Euroopan komissiolta, ja 2. joulukuuta 2019 Bonnier Broadcasting siirtyi Telian omistukseen. Kaupan jälkeen Bonnier Broadcastingin nimi vaihtui TV4 Mediaksi.

Huhtikuussa 2024 Telia myi Tanskan liiketoimintansa tanskalaiselle Norlys-yhtiölle.

Omistus
-------

Ruotsin valtio on Telian suurin omistaja 39,5 % osuudellaan. Yhtiöllä oli vuoden 2020 joulukuussa 490 000 rekisteröityä omistajaa. 

Marraskuussa 2014 Suomen valtion sijoitusyhtiö Solidium myi 100 miljoonaa TeliaSoneran osaketta kansainvälisille ja pohjoismaisille instituutiosijoittajille. Myynnin jälkeen Solidiumin omistus TeliaSonerassa laski 10,1 prosentista 7,8 prosenttiin.

Helmikuussa 2015 Solidiumin omistus laski edelleen ollen 3,2 prosenttia.

Helmikuussa 2018 Solidium luopui omistuksestaan Teliassa.

Yritysvastuu
------------

Päästäkseen operaattoriksi Uzbekistanin markkinoille TeliaSonera maksoi 800 miljoonaa dollaria lahjuksia vuosina 2004−2012 Uzbekistanin presidentin tyttären, Gulnora Karimovan, omistamalle peiteyhtiölle. Vuodesta 2009 noin kolmannes TeliaSoneran käyttökatteesta tuli Euraasian toiminnoista ja yhtiö maksoi omistajilleen suuria osinkoja. Suomen valtio hyötyi osingoista miljardin verran omistamansa Solidium-yhtiön kautta. Yhdysvaltain ja Hollannin viranomaiset alkoivat tutkia asiaa vuonna 2014. Vuoden 2015 lopussa TeliaSonera päätti, että se vetäytyy Euraasiasta, jossa se on toiminut kuudessa valtiossa, ja myy omistuksensa vastuullisesti. Syyskuussa 2016 viranomaiset määräsivät Telialle noin 1,4 miljardin dollarin (1,25 miljardin euron) sakot lahjuksien antamisesta.

TeliaSoneran 38-prosenttisesti omistama turkkilainen Turkcell tekee läheistä yhteistyötä Turkin hallituksen kanssa, vaikka Erdoğanin hallitus loukkaa ihmisoikeuksia, kuten rajoittaa sananvapautta. Vuonna 2012 Turkcell yhdistettiin hallitusta arvostelevien tahojen laajaan salakuunteluun. Maaliskuussa 2016 Turkcell vaati istanbulilaista tuomioistuinta määräämään Twitteriä poistamaan tuhansia ongelmallisina pitämiään twiittejä. Tuomioistuin määräsi viestit poistettavaksi, mutta Twitter ei vastannut vaatimukseen. Turkin hallituksen suorittaman puhdistuksen aikana Turkcell on mainostanut Turkin demokratian voimistuvan. Soneran suomalaiset tai Telian ruotsalaiset edustajat kieltäytyivät kommentoimasta Turkcelliin liittyviä kysymyksiä, vaan ohjasivat ne yhtiölle itselleen.

Telian muut operaattorit
------------------------

* LMT, Latvia
* Ezys, Liettua
* Telia, Liettua
* MyCall, Norja
* OneCall, Norja
* Phonero, Norja
* Telia, Norja
* Fello, Ruotsi
* Halebop, Ruotsi
* Diil, Viro
* Super, Viro
* Telia, Viro

Lähde

Telia Finance
-------------

Telia Financen logo
**Telia Finance AB** tarjoaa rahoitusratkaisuja Telia Companylle ja sen asiakkaille. Sen historia alkaa vuodesta 1982, jolloin Ruotsin silloinen valtionyhtiö Televerket sai valtiopäiviltä luvan erillisen rahoitusyhtiön muodostamiseen ja perusti Telefinansin yhteistyössä Merkantil Leasingin kanssa, joka kuitenkin pian vetäytyi toiminnasta. Televerket muuttui Teliaksi vuonna 1993, ja seuraavana vuonna Telefinans sai luvan rahoittaa muutakin kuin Telian tuottamia ratkaisuja. Vuonna 1996 Telefinansista tuli Telian tytäryhtiö nimeltä Telia Finans.

Vuonna 2003 yhtiö jaettiin Telia Creditiksi ja Telia Finansiksi, joka myytiin rahoitusyhtiö De Lage Landenille. Telia Credit muuttui vuonna 2005 TeliaSonera Finans AB:ksi. Nykyiseltä nimeltään yhtiö on Telia Finance AB. Se on noin sadan työntekijän itsenäinen yritys, joka tarjoaa Telia Companylle rahoitusratkaisuja maailmanlaajuisesti. Toimitusjohtaja on Kenneth Boström. Vuonna 2007 perustetun Suomen sivuliikkeen nimi on Telia Finance Finland ja sen päätoimiala on tietokoneiden, niiden oheislaitteiden ja ohjelmistojen vähittäiskauppa. Yritys toimii Finanssivalvonnan alaisena.

Katso myös
----------

* Sonera-kirja
* FiCom

Lähteet
-------

1. ↑  TeliaSonera AB (TLSN) Kauppalehti. Viitattu 14.2.2011.
2. 1 2 3 4  2019 annual report Telia Company AB.  Arkistoitu 9.6.2020. Viitattu 10.8.2020. (englanniksi)
3. ↑  2018 *annualreports.teliacompany.com*.  Arkistoitu 16.6.2019. Viitattu 19.6.2019.
4. ↑  Leppänen, Timo: *Merkilliset nimet. Tarinoita yritysten ja tuotteiden nimistä*. Helsinki: Suomalaisen Kirjallisuuden Seura, 2016. ISBN 978-952-222-720-1.
5. ↑  Telian toimitusjohtaja Johan Dennelind eroaa *HS*.  4.8.2019. Viitattu 25.10.2019.
6. ↑  Telia Companyn väliaikaiseksi toimitusjohtajaksi talousjohtaja Christian Luiga *Kauppalehti*.  11.9.2019. Viitattu 25.10.2019.
7. ↑  Telian uudeksi toimitusjohtajaksi brittiläinen Allison Kirkby *MTV Uutiset*.  25.10.2019. Viitattu 25.10.2019.
8. ↑  Telia löysi uuden toimitusjohtajan Ruotsin veikkausyhtiöstä *Ilta-Sanomat*.  13.10.2023. Viitattu 10.4.2024.
9. ↑  Telia myi Yoigon Masmovilille *Arvopaperi*.  21.6.2016. Viitattu 12.4.2024.
10. ↑  Telia myy loput Megafonista venäläiselle Gazprombankille *Taloussanomat*.  31.10.2017. Viitattu 31.10.2017.
11. ↑  Telia myy osuutensa kazkstanilaisesta Kcellistä *Taloussanomat*.  12.12.2018. Viitattu 12.12.2018.
12. ↑  C More ja MTV3 vaihtavat omistajaa – Telia ostaa Bonnier Broadcastingin *Yle*.  20.7.2018. Viitattu 15.4.2019.
13. ↑  Telia Company acquires Bonnier Broadcasting *Telia*.  20.7.2018. Viitattu 15.4.2019.
14. ↑  Ruotsin valtio-omistaja älähti Telian Bonnier-kaupasta: "Syvästi ongelmallista" *Uusi Suomi*.  20.7.2018. Viitattu 15.4.2019.
15. ↑  Telian Bonnier-kauppa läpäisi EU-komission tarkan syynin *Yle Uutiset*.  12.11.2019. Viitattu 12.4.2024.
16. ↑  MTV ja C More vaihtavat omistajaa – Telian kauppa meni maaliin *Ilta-Sanomat*.  2.12.2019. Viitattu 12.4.2024.
17. ↑  Ross, Martin:  *SportBusiness*.  18.5.2020. Viitattu 20.2.2021.  (englanniksi)
18. ↑  Telia myy Tanskan-toimintonsa *Ilta-Sanomat*.  25.4.2023. Viitattu 12.4.2024.
19. 1 2  Shareholdings as of December 31, 2020 *www.teliacompany.com*. Viitattu 18.3.2021. (englanniksi)
20. ↑  Solidium myi TeliaSoneran osakkeita  6.11.2014. Yle Uutiset. Viitattu 12.4.2024.
21. ↑  Solidium | SOLIDIUM TOTEUTTI ONNISTUNEESTI TELIASONERA AB:N OSAKKEIDEN MYYNNIN *www.solidium.fi*.  Arkistoitu 22.12.2015. Viitattu 16.12.2015.
22. ↑  Valtio myi loputkin omistuksensa teleyhtiö Teliasta – "Meidän vaikutusvalta olisi siellä aika vähäinen" *Yle Uutiset*.  8.2.2018. Viitattu 12.4.2024.
23. 1 2 3   *www.kauppalehti.fi*. Viitattu 8.10.2016.
24. 1 2 3  Satoja miljoonia diktaattorin tyttärelle – ruotsalaiset syyttävät suomalaisia TeliaSoneran sotkuista *Yle Uutiset*. Viitattu 8.10.2016.
25. 1 2  Yritysväki vaikenee Turkin puhdistuksista - Voima.  *Voima*, {{{Vuosi}}}. Artikkelin verkkoversio.  fi-FI (Arkistoitu – Internet Archive)
26. ↑  Turkin pääministeri vierailee Suomessa – uskaltaako Suomen valtiojohto nostaa ihmisoikeusongelmat esille? - Amnesty.  *Amnesty*, 5.4.2016. Artikkelin verkkoversio.  fi-FI
27. ↑  Markets and brands *Telia Company*. Viitattu 12.4.2024. (englanniksi)
28. ↑  About us *Telia Finance*. Viitattu 19.10.2017. (englanniksi)
29. ↑  Tietoa meistä *Telia Finance*.  Arkistoitu 19.10.2017. Viitattu 19.10.2017.
30. ↑  Om Telia Finance *Telia Finance*. Viitattu 19.10.2017. (ruotsiksi)
31. ↑  Telia Finance Finland, Telia Finance AB:n Suomen sivuliike *Yritys- ja yhteisötietojärjestelmä YTJ*. Viitattu 19.10.2017.
32. ↑  Luoton Ehdot – FITFCC 2016:8 (PDF) *Telia Finance*. Viitattu 19.10.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Telia Company**.
* Telia Company (ruotsiksi) (englanniksi)
* Telia Sverige (ruotsiksi)
* Telia Finland (suomeksi)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Suomi OMX Helsinki 25 |
| --- |
|  |
| 
* Cargotec
* Elisa
* Fortum
* Huhtamäki
* Kesko
* Konecranes
* KONE
* Kojamo
* Mandatum
* Metsä Board
* Metso
* Neste
* Nokia
* Nokian Renkaat
* Nordea Bank
* Orion
* Outokumpu
* Qt Group
* Sampo
* Stora Enso
* Telia Company
* Tieto-Evry
* UPM-Kymmene
* Valmet
* Wärtsilä

 |
|  |
| Päivitetty: 5. tammikuuta 2024 |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
Ruotsi OMX Stockholm 30 |
| --- |
|  |
| 
* ABB
* Alfa Laval
* Assa Abloy
* Astra Zeneca
* Atlas Copco
* Autoliv
* Boliden
* Electrolux
* Ericsson
* Essity
* Evolution
* Getinge
* Hexagon
* Hennes & Mauritz
* Investor
* Kinnevik
* NIBE Industrier
* Nordea Bank
* Sandvik
* SBB
* SCA
* SEB
* Sinch
* Sv. Handelsbanken
* SKF
* Swedbank
* Tele2
* Telia Company
* Volvo

 |
|  |
| Päivitetty: 5. tammikuuta 2024 |

 |